title: نعيمة سميح
text: كان لواليد د نعيمة متبع لمسيرة ديالها و شرط عليها أنها تغني غير ف لموسيقى لعصرية و تخدم مع كتاب كلمات و ملحنين ف أغاني معقولة ب كلمات محترمة. هاد لمراقبة د لواليد ديالها صعبات عليها ف لّول لمسيرة ديالها و لّي سهل عليها لقضية كانو تّدخلات ديال ملحنين وصحفيين كبار بحال محمد بنعبد السلام و محمد البوعناني و خالد مشبال لّي دواو مع لواليد ديالها و توسطو ليها حيت كانو مآمنين ب لموهبة لكبيرة ديالها.